  Виталий Пронин "Пиналъёслы ӵектэмын луоз выжыкыл гожтыны. Конкурс яломы 6-12 аресъемъёс пӧлын".ГЛАЗОВ Глазов ёросысь 8 нылпи сад но 11 шор ёзо школа пӧлысь 8-аз гинэ удмурт кылэз дышето, со но - факультатив амалэн. Отчы ваньмыз-ӧвӧлэз ветлэ 1 сюрс 111 пинал. Удмурт кыл котыре кыстӥськисез уногес медло шуыса, глазовъёс аспӧртэм амал шедьтӥзы.Ёрос администрацилэн кивалтӥсезлэн воштӥсез Елена Попова верамъя, нылпиослэн удмурт кылэз дышетэмзы туж потэ. Та адӟиськиз, Кожиль шор ёзо школаын юалляськон ортчытыса.Уйпалан анай кылмы вужере медаз кыльы шуыса, ёросысь библиотекаосын ужасьёс «Ӟечбуресь - асьмеос удмуртъёс» проект гожтӥзы. Финляндиысь М. Кастрен нимо огазеяськон соослы коньдон висъяз. Озьы Глазовысь но ёросысь 400 пинал ассэ кылбуран удысын эскериз. Тужгес устоосыз чуръёс «Улон берга» бичетын печатласькизы. Нылпиос понна кылбурчиосын пумиськонъёс радъямын вал.Елена Попова верамъя, глазовъёслэн та проектсэс туэ но азьланьтэмзы потэ. Нимаськоз со «Асьмеос Донды выжыысь».- Таяз рад нылпиосмылы историмес мадеммы потэ, - вера Елена Анатольевна. - Пиналъёслы ӵектэмын луоз выжыкыл гожтыны. Конкурс яломы 6-12 аресъемъёс пӧлын. Тужгес устоосыз выжыкылъёс пырозы «Выжыкыл шыкыс» бичетэ. Со школа но гурт библиотекаосы мыноз, асьсэлы пиналъёслы но синпельлы кылёз. Со сяна, нылъёс-пиос мадёсъёс вылын гожтэм мунё спектакль пуктозы, соосты гуртъёсысь клубъёсын возьматозы.Глазовъёс мунёосты ӟуч сямен вераськытозы. Но кулэ интыяз удмурт кылъёсты пыртозы. Озьы удмуртэз дышетон кужмысь уз луы, йыре но кылёз, шуэ Елена Попова.Елена Фёдорова Туспуктӥз Александр Горбунов   Теги: анайкыл гуртшкола Нылписад Нылпиос Удмурткенеш  